title: Kommissionens gennemførelsesforordning (EU) 2015/2232 af 2. december 2015 om tilladelse til at forhøje tilsætningsgrænserne for vin fra druer høstet i 2015 i alle vindyrkningsområder i Danmark, Nederlandene, Sverige og Det Forenede Kongerige

text:
               3.12.2015

               DA

               Den Europæiske Unions Tidende

               L 317/24

         KOMMISSIONENS GENNEMFØRELSESFORORDNING (EU) 2015/2232
   af 2. december 2015
   om tilladelse til at forhøje tilsætningsgrænserne for vin fra druer høstet i 2015 i alle vindyrkningsområder i Danmark, Nederlandene, Sverige og Det Forenede Kongerige
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 91, og
   ud fra følgende betragtninger:

               (1)

               I henhold til del I, afsnit A, punkt 3, i bilag VIII til forordning (EU) nr. 1308/2013 kan medlemsstaterne anmode om, at grænserne for forhøjelse af alkoholindholdet udtrykt i volumen (tilsætning) for vin forhøjes med indtil 0,5 % i år med usædvanligt ugunstige vejrforhold.

               (2)

               Danmark, Nederlandene, Sverige og Det Forenede Kongerige har anmodet om sådanne forhøjelser af tilsætningsgrænserne for vin fra druer høstet i 2015, da vejrforholdene i vækstperioden har været usædvanligt ugunstige.

               (3)

               På grund af de usædvanligt dårlige vejrforhold i visse vindyrkningsområder i 2015 kan der med de grænser for forhøjelse af det naturlige alkoholindhold, der er fastsat i del I, afsnit A, punkt 2, i bilag VIII til forordning (EU) nr. 1308/2013, ikke fremstilles vin med et sådant totalt alkoholindhold, som der normalt ville være efterspørgsel efter.

               (4)

               Det er derfor rimeligt at tillade en forhøjelse af tilsætningsgrænserne for vin fra druer høstet i 2015 i Danmark, Nederlandene, Sverige og Det Forenede Kongerige.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Uanset del I, afsnit A, punkt 3 i bilag VIII til forordning (EF) nr. 1308/2013 må forhøjelsen af det naturlige alkoholindhold udtrykt i volumen i friske druer, der er høstet i 2015, druemost, delvis gæret druemost, ung ikkefærdiggæret vin og vin fremstillet af druer høstet i 2015 i alle vindyrkningsområderne i Danmark, Nederlandene, Sverige og Det Forenede Kongerige, ikke overstige 3,5 % vol.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. december 2015.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.


title: Kommissionens gennemførelsesforordning (EU) 2016/68 af 21. januar 2016 om de fælles procedurer og specifikationer, der er nødvendige for sammenkobling af elektroniske registre over førerkort

text:
               22.1.2016

               DA

               Den Europæiske Unions Tidende

               L 15/51

         KOMMISSIONENS GENNEMFØRELSESFORORDNING (EU) 2016/68
   af 21. januar 2016
   om de fælles procedurer og specifikationer, der er nødvendige for sammenkobling af elektroniske registre over førerkort
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport (1), særlig artikel 31, stk. 5, og
   ud fra følgende betragtninger:

               (1)

               Ved forordning (EU) nr. 165/2014 forpligtes medlemsstaterne til at udveksle data elektronisk for at sikre, at de udstedte førerkort er unikke.

               (2)

               For at lette medlemsstaternes udveksling af elektroniske data om førerkort har Kommissionen oprettet meddelelsessystemet TACHOnet, hvormed medlemsstaterne kan anmode andre medlemsstater om oplysninger om udstedelsen af førerkort og disses status.

               (3)

               Ved forordning (EU) nr. 165/2014 gøres sammenkoblingen af de elektroniske nationale registre over førerkort obligatoriske i hele EU, enten ved anvendelse af meddelelsessystemet TACHOnet eller et kompatibelt system. Anvendes der et kompatibelt system, skal udveksling af elektroniske data med alle andre medlemsstater dog være mulig via meddelelsessystemet TACHOnet.

               (4)

               Det er derfor nødvendigt at fastsætte obligatoriske fælles procedurer og specifikationer for TACHOnet, herunder dataudvekslingsformatet, de tekniske procedurer for elektronisk søgning i de nationale elektroniske registre, adgangsprocedurer og sikkerhedsmekanismer.

               (5)

               Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 42, stk. 3, i forordning (EU) nr. 165/2014 —

         VEDTAGET DENNE FORORDNING:
   Artikel 1
   Genstand
   Ved denne forordning fastsættes kravene om den obligatoriske sammenkobling af de nationale elektroniske registre over førerkort med meddelelsessystemet TACHOnet, som er omhandlet i artikel 31 i forordning (EU) nr. 165/2014.
   Artikel 2
   Definitioner
   Foruden de definitioner, der er anført i artikel 2 i forordning (EU) nr. 165/2014, anvendes følgende definitioner:
   a)   »asynkron grænseflade«: processen, hvorved en meddelelse som svar på en anmodning afsendes via en ny HTTP-forbindelse
   b)   »broadcast-søgning«: anmodningsmeddelelse fra en medlemsstat til alle andre medlemsstater
   c)   »kortudstedende myndighed« (»KUM«): en enhed, som en medlemsstat har bemyndiget til at udstede og forvalte takografkort
   d)   »central hub«: det informationssystem, som muliggør routing af TACHOnet-meddelelser mellem medlemsstaterne
   e)   »nationalt system«: det informationssystem, som er indført i hver medlemsstat med henblik på at udsende, behandle og besvare TACHOnet-meddelelser
   f)   »synkron grænseflade«: processen, hvorved en meddelelse som svar på en anmodning afsendes via den samme HTTP-forbindelse, som blev anvendt til anmodningen
   g)   »anmodende medlemsstat«: den medlemsstat, som afsender en anmodning eller meddelelse, som derefter routes til den eller de pågældende besvarende medlemsstater
   h)   »besvarende medlemsstat«: den medlemsstat, som TACHOnet-anmodningen eller -meddelelsen er rettet til
   i)   »singlecast-søgning«: anmodningsmeddelelse fra en medlemsstat til én anden medlemsstat
   j)   »takografkort«: enten et førerkort eller et værkstedskort som defineret i artikel 2, litra f) og k), i forordning (EU) nr. 165/2014.
   Artikel 3
   Obligatorisk sammenkobling til TACHOnet
   Medlemsstaterne sammenkobler deres nationale elektroniske registre, som omhandlet i artikel 31, stk. 1, i forordning (EU) nr. 165/2014, til meddelelsessystemet TACHOnet.
   Artikel 4
   Tekniske specifikationer
   Meddelelsessystemet TACHOnet skal opfylde de tekniske specifikationer, som er fastsat i bilag I-VII.
   Artikel 5
   Anvendelse af TACHOnet
   Medlemsstaterne følger de procedurer, der er fastsat i bilag VIII.
   Medlemsstaterne giver deres nationale kortudstedende myndigheder og de kontrolmedarbejdere, som er ansvarlige for udførelsen af opgaverne i henhold til artikel 38 i forordning (EU) nr. 165/2014, adgang til meddelelsessystemet TACHOnet for at fremme effektiv kontrol af, at førerkortet er unikt, og af dets gyldighed og status.
   Artikel 6
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 2. marts 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. januar 2016.

            På Kommissionens vegne

         Jean-Claude JUNCKER

            Formand

      (1)  EUT L 60 af 28.2.2014, s. 1.

      BILAG I

         Meddelelsessystemet TACHOnets generelle aspekter

      1.   Arkitektur

      Meddelelsessystemet TACHOnet består af følgende dele:

                  1.1.

                  En central hub, som er i stand til at modtage en anmodning fra den anmodende medlemsstat, validere anmodningen og behandle den ved at videresende den til de besvarende medlemsstater. Den centrale hub afventer svar fra hver af de besvarende medlemsstater, samler alle svarene og videresender det samlede svar til den anmodende medlemsstat.
                  Alle TACHOnet-meddelelser routes via den centrale hub.

                  1.2.

                  Medlemsstaternes nationale systemer, som er udstyret med en grænseflade, der både kan sende anmodninger til den centrale hub og modtage de tilsvarende svar. Nationale systemer kan bruge proprietær eller kommerciel software til at sende og modtage meddelelser fra den centrale hub.

            2.   Forvaltning

      2.1.   Den centrale hub forvaltes af Kommissionen, som er ansvarlig for den centrale hubs tekniske drift og vedligeholdelse.
      2.2.   Data opbevares i den centrale hub i højst seks måneder med undtagelse af de logføringsdata og statistiske data, som er anført i bilag VII.
      2.3.   Den centrale hub giver ikke adgang til personoplysninger. Der kan dog gives adgang til autoriseret personale i Kommissionen, når det er nødvendigt i forbindelse med kontrol, vedligeholdelse og fejlfinding.
      2.4.   Medlemsstaterne er ansvarlige for:

                  2.4.1.

                  Opsætning og forvaltning af deres nationale systemer, herunder grænsefladen med den centrale hub.

                  2.4.2.

                  Installation og vedligeholdelse af deres nationale system, både hvad angår hardware og software, hvad enten det er egenudviklet eller kommercielt.

                  2.4.3.

                  Korrekt interoperabilitet mellem deres nationale system og den centrale hub, herunder håndtering af fejlmeddelelser, som modtages fra den centrale hub.

                  2.4.4.

                  At træffe alle nødvendige foranstaltninger for at sikre oplysningernes fortrolighed, integritet og tilgængelighed.

                  2.4.5.

                  Driften af de nationale systemer i overensstemmelse med den serviceleverance, som er fastsat i bilag VI.

            2.5.   Webportalen MOVEHUB
      Kommissionen stiller en webbaseret applikation med beskyttet adgang til rådighed, som benævnes »webportalen MOVEHUB« og som minimum tilbyder følgende tjenester:

                  a)

                  statistikker for medlemsstaternes tilgængelighed

                  b)

                  underretning om vedligeholdelse af den centrale hub og medlemsstaternes nationale systemer

                  c)

                  samlede rapporter

                  d)

                  kontaktforvaltning

                  e)

                  XSD-skemaer.

            2.6.   Kontaktforvaltning
      2.6.1.   Kontaktforvaltningsfunktionen skal give hver medlemsstat muligheden for at forvalte deres kontaktoplysninger vedrørende den pågældende medlemsstats politikudformende, erhvervsmæssige, operationelle og tekniske brugere. Den kompetente myndighed i hver medlemsstat er ansvarlig for vedligeholdelsen af sine egne kontaktoplysninger. Det skal være muligt at se kontaktoplysningerne for andre medlemsstater, men ikke at redigere dem.
      2.6.2.   TACHOnet anvender de kontaktoplysninger, som omhandles i punkt 2.6.1, til at udfylde kontaktoplysningerne i sine svarmeddelelser.

      BILAG II

         Meddelelsessystemet TACHOnets funktioner

      1.   Følgende funktioner stilles til rådighed via meddelelsessystemet TACHOnet:

                  1.1.

                  »Check Issued Cards (CIC)« (kontrol af udstedte kort): Den anmodende medlemsstat kan afsende en »Check Issued Cards Request« (anmodning om kontrol af udstedte kort) til en eller alle besvarende medlemsstater for at undersøge, om en kortansøger allerede besidder et førerkort udstedt af de besvarende medlemsstater. De besvarende medlemsstater besvarer anmodningen ved at sende en »Check Issued Cards Response« (svar med kontrol af udstedte kort).

                  1.2.

                  »Check Card Status (CCS)« (kontrol af kortstatus): Den anmodende medlemsstat kan anmode den besvarende medlemsstat om detaljer vedrørende et kort, som den besvarende medlemsstat har udstedt, ved at afsende en »Check Card Status Request« (anmodning om kontrol af kortstatus). Den besvarende medlemsstat besvarer anmodningen ved at sende en »Check Card Status Response« (svar med kontrol af kortstatus).

                  1.3.

                  »Modify Card Status (MCS)« (ændring af kortstatus): Den anmodende medlemsstat kan via en »Modify Card Status Request« (anmodning om ændring af kortstatus) underrette den besvarende medlemsstat om en statusændring af et kort, som den besvarende medlemsstat har udstedt. Den besvarende medlemsstat besvarer anmodningen ved at sende en »Modify Card Status Acknowledgement« (bekræftelse af ændring af kortstatus).

                  1.4.

                  »Issued Card Driving License (ICDL)« (kort udstedt på grundlag af kørekort): Den anmodende medlemsstat kan via en »Issued Card Driving Licence Request« (anmodning vedrørende kort udstedt på grundlag af kørekort) underrette den besvarende medlemsstat om, at den anmodende medlemsstat har udstedt et kort på grundlag af et kørekort, der er udstedt af den besvarende medlemsstat. Den besvarende medlemsstat besvarer anmodningen ved at sende en »Issued Card Driving Licence Response« (svar vedrørende kort udstedt på grundlag af kørekort).

            2.   Andre meddelelsestyper, som anses for at være nødvendige, for at TACHOnet kan fungere effektivt, inkluderes, f.eks. fejlmeddelelser.
      3.   De nationale systemer skal anerkende de kortstatusser, som er opført på listen i tillægget til dette bilag, når de anvender funktionerne i punkt 1. Medlemsstaterne er dog ikke forpligtede til at indføre en administrativ procedure, som gør brug af samtlige statustyper på listen.
      4.   Hvis en medlemsstat modtager et svar eller en meddelelse, som indeholder en status, der ikke anvendes i den administrative procedure, skal det nationale system omsætte statussen i meddelelsen til procedurens tilsvarende værdi. Meddelelsen må ikke afvises af den besvarende medlemsstat, såfremt den status, der fremgår af meddelelsen, er opført i tillægget til dette bilag.
      5.   De kortstatusser, som er opført i tillægget til dette bilag, må ikke anvendes til at afgøre, om et førerkort er gyldigt. Når en medlemsstat sender en anmodning til den udstedende medlemsstats register via CCS-funktionen, skal svaret indeholde rubrikken »valid for driving« (gyldigt til kørsel). De nationale administrative procedurer skal indrettes sådan, at CCS-svarene altid indeholder den korrekte værdi i rubrikken »valid for driving«.

         Tillæg

            Kortstatusser

                     Kortstatus

                     Definition

                     »Application«(ansøgning)

                     Den kortudstedende myndighed har modtaget en ansøgning om at udstede et førerkort. Disse oplysninger er blevet registreret og lagret i databasen med de genererede søgenøgler.

                     »Approved«(godkendt)

                     Den kortudstedende myndighed har godkendt ansøgningen om takografkortet.

                     »Rejected« (afslået)

                     Den kortudstedende myndighed har afslået ansøgningen.

                     »Personalised« (personligt tilpasset)

                     Takografkortet er blevet personligt tilpasset.

                     »Dispatched«(afsendt)

                     Den nationale myndighed har afsendt førerkortet til den pågældende fører eller det pågældende leveringsorgan.

                     »Handed Over« (overdraget)

                     Den nationale myndighed har overdraget førerkortet til den pågældende fører.

                     »Confiscated« (konfiskeret)

                     Den kompetente myndighed har inddraget førerens førerkort.

                     »Suspended« (midlertidigt inddraget)

                     Førerkortet er blevet midlertidigt inddraget fra føreren.

                     »Withdrawn«(tilbagekaldt)

                     Den udstedende myndighed har besluttet at tilbagekalde førerkortet. Kortet er blevet endegyldigt ugyldiggjort.

                     »Surrendered«(afleveret)

                     Takografkortet er blevet afleveret hos den udstedende myndighed og erklæret som ikke længere nødvendigt.

                     »Lost« (bortkommet)

                     Takografkortet er blevet meldt bortkommet til den udstedende myndighed.

                     »Stolen« (stjålet)

                     Takografkortet er blevet meldt stjålet til den udstedende myndighed. Et stjålet kort anses for at være tabt.

                     »Malfunctioning« (uanvendeligt)

                     Takografkortet er blevet meldt uanvendeligt til den udstedende myndighed.

                     »Expired« (udløbet)

                     Takografkortets gyldighedsperiode er udløbet.

                     »Replaced« (erstattet)

                     Et bortkommet, stjålet eller uanvendeligt takografkort er blevet erstattet med et nyt kort. Oplysningerne er ens på det nye kort med undtagelse af kortnummerets erstatningsindeks, som øges med én.

                     »Renewed«(fornyet)

                     Takografkortet er blevet fornyet på grund af ændringer i de administrative data, eller fordi gyldighedsperioden er udløbet. Det nye kort har samme kortnummer som det gamle med undtagelse af kortnummerets erstatningsindeks, som øges med én.

                     »In Exchange«(under udskiftning)

                     Den udstedende myndighed, som har udstedt førerkortet, har modtaget en meddelelse om, at proceduren for at udskifte dette kort med et førerkort, som er udstedt af en udstedende myndighed i en anden medlemsstat, er påbegyndt.

                     »Exchanged«(udskiftet)

                     Den udstedende myndighed, som har udstedt førerkortet, har modtaget en meddelelse om, at proceduren for at udskifte dette kort med et førerkort, som er udstedt af en udstedende myndighed i en anden medlemsstat, er fuldført.

      BILAG III

         Bestemmelser for meddelelser i meddelelsessystemet TACHOnet

      1.   Generelle tekniske krav

      1.1.   Den centrale hub skal tilbyde både synkrone og asynkrone grænseflader til udveksling af meddelelser. Medlemsstaterne kan udvælge den teknologi, som er mest egnet som grænseflade med deres egne applikationer.
      1.2.   Alle meddelelser, der udveksles mellem den centrale hub og de nationale systemer, skal indkodes med UTF-8.
      1.3.   De nationale systemer skal være i stand til at modtage og behandle meddelelser, der indeholder græske eller kyrilliske skrifttegn.
      2.   XML-meddelelsesstruktur og XML Schema Definition (XSD)

      2.1.   XML-meddelelsernes generelle struktur skal følge det format, som er defineret af de XSD-skemaer, der er installeret i den centrale hub.
      2.2.   Den centrale hub og de nationale systemer skal sende og modtage meddelelser, som er i overensstemmelse med meddelelsernes XSD-skema.
      2.3.   De nationale systemer skal være i stand til at sende, modtage og behandle alle meddelelser, som svarer til funktionerne i bilag I.
      2.4.   XML-meddelelserne skal som minimum overholde de mindstekrav, som er opført i tillægget til dette bilag.

         Tillæg

            Mindstekrav til indholdet af XML-meddelelser

                     Fælles header

                     Obligatorisk

                     »Version« (version)

                     XML-specifikationernes officielle version specificeres i det navneområde, som er defineret i meddelelsens XSD, og i attributten »version« i headerelementet i alle XML-meddelelserne. Versionsnummeret (»n.m«) defineres som en fast værdi i hver version af XML Schema Definition-filen (xsd).

                     Ja

                     »Test Identifier« (prøveidentifikator)

                     Valgfrit ID til afprøvning. Prøvens ophavsmand udfylder ID'et, og alle deltagere i workflowet videresender/svarer med det samme ID. Der bør ses bort fra ID'et under produktionen, og det anvendes ikke, hvis det forekommer.

                     Nej

                     »Technical Identifier« (teknisk identifikator)

                     Et UUID, som entydigt identificerer hver enkelt meddelelse. Afsenderen genererer UUID'et og udfylder denne attribut. Denne oplysning bruges ikke i erhvervsøjemed.

                     Ja

                     »Workflow Identifier« (workflow-identifikator)

                     Attributten »workflowId« er et UUID, som genereres af den anmodende medlemsstat. Dette ID bruges derefter i alle meddelelser til at koordinere workflowet.

                     Ja

                     »Sent At« (afsendelsestidspunkt)

                     Dato og tidspunkt (UTC) for afsendelse af meddelelsen.

                     Ja

                     »Timeout« (tidsudløb)

                     Dette er en valgfri attribut med dato og klokkeslæt (i UTC-format). Værdien fastsættes kun af hubben i videresendte anmodninger. Hermed underrettes den besvarende medlemsstat, om hvor lang tid der går, før anmodningen udløber. Denne værdi er ikke påkrævet i MS2TCN_<x>_Req eller nogen svarmeddelelser. Den er valgfri, så den samme headerdefinition kan anvendes for alle typer meddelelser, uanset om attributten timeoutValue kræves eller ej.

                     Nej

                     »From« (fra)

                     ISO 3166-1 alpha 2-koden for den medlemsstat, som afsender meddelelsen, eller »EU«.

                     Ja

                     »To« (til)

                     ISO 3166-1 alpha 2-koden for den medlemsstat, som meddelelsen sendes til, eller »EU«.

                     Ja

                     »Check Issued Cards Request« (anmodning om kontrol af udstedte kort)

                     Obligatorisk

                     »Family Name« (efternavn)

                     Førerens efternavn som vist på kortet.

                     Ja

                     »First Name« (fornavn)

                     Førerens fornavn som vist på kortet (et manglende fornavn er ikke lig med en søgning med jokertegn).

                     Nej

                     »Date of Birth« (fødselsdato)

                     Førerens fødselsdato som vist på kortet.

                     Ja

                     »Driving Licence Number« (kørekortets nummer)

                     Nummeret på førerens kørekort.

                     Nej

                     »Driving Licence Issuing Country« (kørekortets udstedelsesland)

                     Det land, som har udstedt førerens kørekort.

                     Nej

                     »Check Issued Cards Response« (svar med kontrol af udstedte kort)

                     Obligatorisk

                     »Status Code« (statuskode)

                     Søgningens statuskode (f.eks. fundet, ikke fundet, fejl, osv.).

                     Ja

                     »Status Message« (statusmeddelelse)

                     En forklarende statusbeskrivelse (om nødvendigt).

                     Nej

                        »Found Driver Details« (fundne føreroplysninger)

                     Ja

                     »Family Name« (efternavn)

                     Efternavnet på alle fundne førere.

                     Ja

                     »First Name« (fornavn)

                     Fornavne(t) på alle fundne førere.

                     Nej

                     »Date of Birth« (fødselsdato)

                     Fødselsdato for alle fundne førere.

                     Ja

                     »Place of Birth« (fødested)

                     Fødested for alle fundne førere.

                     Nej

                     »Driver Card Number« (førerkortets nummer)

                     Den fundne førers kortnummer.

                     Ja

                     »Driver Card Status« (førerkortets status)

                     Den fundne førers kortstatus.

                     Ja

                     »Driver Card Issuing Authority« (førerkortets udstedende myndighed)

                     Navnet på den myndighed, der har udstedt det fundne førerkort.

                     Ja

                     »Driver Card Start of Validity Date« (startdato for førerkortets gyldighedsperiode)

                     Startdatoen for det fundne førerkorts gyldighedsperiode.

                     Ja

                     »Driver Card Expiry Date« (førerkortets udløbsdato)

                     Udløbsdatoen for det fundne førerkort.

                     Ja

                     »Driver Card Status Modified Date« (dato for ændring af førerkortets status)

                     Datoen for den seneste ændring af det fundne førerkorts status.

                     Ja

                     »Search Mechanism« (søgemekanisme)

                     Viser, om kortet blev fundet via en NYSIIS-søgning eller en søgning med en medlemsstats egen algoritme.

                     Ja

                     »Temporary Card« (midlertidigt kort)

                     Det fundne kort er et midlertidigt kort.

                     Nej

                     »Driving Licence Number« (kørekortets nummer)

                     Nummeret på den fundne førers kørekort.

                     Ja

                     »Driving Licence Issuing Country« (kørekortets udstedelsesland)

                     Det land, som har udstedt den fundne førers kørekort.

                     Ja

                     »Driving Licence Status« (kørekortets status)

                     Status på den fundne førers kørekort.

                     Nej

                     »Driving Licence Issuing Date« (kørekortets udstedelsesdato)

                     Udstedelsesdatoen for den fundne førers kørekort.

                     Nej

                     »Driving Licence Expiry Date« (kørekortets udløbsdato)

                     Udløbsdatoen for den fundne førers kørekort.

                     Nej

                     »Check Card Status Request« (anmodning om kontrol af kortstatus)

                     Obligatorisk

                     »Driver Card Number« (førerkortets nummer)

                     Nummeret på det kort, som der søges oplysninger om.

                     Ja

                     »Check Card Status Response« (svar med kontrol af kortstatus)

                     Obligatorisk

                     »Status Code« (statuskode)

                     Statuskoden for anmodningen om oplysninger (f.eks. fundet, ikke fundet, fejl, osv.).

                     Ja

                     »Status Message« (statusmeddelelse)

                     En forklarende statusbeskrivelse (om nødvendigt).

                     Nej

                     »Card Status« (kortstatus)

                     Status på det kort, som anmodningen omhandler.

                     Ja

                     »Card Issuing Authority« (den udstedende myndighed)

                     Navnet på den myndighed, der har udstedt det førerkort, som anmodningen omhandler.

                     Ja

                     »Card Start of Validity Date« (startdato for kortets gyldighedsperiode)

                     Startdatoen for gyldighedsperioden for det kort, som anmodningen omhandler.

                     Ja

                     »Card Expiry Date« (kortets udløbsdato)

                     Udløbsdatoen for det kort, som anmodningen omhandler.

                     Ja

                     »Card Status Modified Date« (dato for ændring af kortets status)

                     Datoen for den seneste statusændring for det kort, som anmodningen omhandler.

                     Ja

                     »Valid for Driving« (gyldigt som førerbevis)

                     Viser, om det fundne kort er gyldigt som førerbevis.

                     Ja

                     »Temporary Card« (midlertidigt kort)

                     Det fundne kort er et midlertidigt kort.

                     Nej

                        »Workshop Card« (værkstedskort)

                     »Workshop Name« (værkstedsnavn)

                     Navnet på det værksted, som kortet er udstedt til.

                     Ja

                     »Workshop Address« (værkstedsadresse)

                     Adressen på det værksted, som kortet er udstedt til.

                     Ja

                     »Family Name« (efternavn)

                     Efternavnet på den person, som kortet er udstedt til.

                     Nej

                     »First Name« (fornavn)

                     Fornavnet på den person, som kortet er udstedt til.

                     Nej

                     »Date of Birth« (fødselsdato)

                     Fødselsdatoen for den person, som kortet er udstedt til.

                     Nej

                        »Card Holder Details« (kortindehaverens oplysninger)

                     »Family Name« (efternavn)

                     Efternavnet på den fører, som kortet er udstedt til.

                     Ja

                     »First Name« (fornavn)

                     Fornavnet på den fører, som kortet er udstedt til.

                     Nej

                     »Date of Birth« (fødselsdato)

                     Fødselsdatoen for den fører, som kortet er udstedt til.

                     Ja

                     »Place of Birth« (fødested)

                     Fødestedet for den fører, som kortet er udstedt til.

                     Nej

                     »Driving Licence Number« (kørekortets nummer)

                     Kørekortnummeret for den fører, som kortet er udstedt til.

                     Ja

                     »Driving Licence Issuing Country« (kørekortets udstedelsesland)

                     Landet, som har udstedt kørekortnummeret for den fører, som kortet er udstedt til.

                     Ja

                     »Driving Licence Status« (kørekortets status)

                     Status for det kørekort, som besiddes af den fører, som kortet er udstedt til.

                     Nej

                     »Driving Licence Issuing Date« (kørekortets udstedelsesdato)

                     Udstedelsesdatoen for det kørekort, som besiddes af den fører, som kortet er udstedt til.

                     Nej

                     »Driving Licence Expiry Date« (kørekortets udløbsdato)

                     Udløbsdatoen for det kørekort, som besiddes af den fører, som kortet er udstedt til.

                     Nej

                     »Modify Card Status Request« (anmodning om ændring af kortstatus)

                     Obligatorisk

                     »Driver Card Number« (førerkortets nummer)

                     Nummeret på det kort, hvis status er blevet ændret.

                     Ja

                     »New Driver Card Status« (førerkortets nye status)

                     Den nye status, som kortet er blevet ændret til.

                     Ja

                     »Modification Reason« (ændringsgrundlag)

                     Grundlaget for ændringen (i fritekst) af kortets status.

                     Nej

                     »Driver Card Status Modified Date« (dato for ændring af førerkortets status)

                     Dato og tidspunkt for ændring af kortets status.

                     Ja

                        »Declared By« (erklæret af)

                     »Authority« (myndighed)

                     Navnet på den myndighed, der foretog ændringen af kortets status.

                     Ja

                     »Family Name« (efternavn)

                     Efternavnet på den person, der foretog ændringen af kortets status.

                     Nej

                     »First Name« (fornavn)

                     Fornavnet på den person, der foretog ændringen af kortets status.

                     Nej

                     »Phone« (telefon)

                     Telefonnummeret på den person, der foretog ændringen af kortets status.

                     Nej

                     »Email« (e-mail)

                     E-mailadressen på den person, der foretog ændringen af kortets status.

                     Nej

                     »Modify Card Status Acknowledgement« (bekræftelse af ændring af kortstatus)

                     Obligatorisk

                     »Status Code« (statuskode)

                     Bekræftelsens statuskode (OK, ikke fundet, fejl, osv.).

                     Ja

                     »Acknowledgement type« (bekræftelsestype)

                     Bekræftelsens type: på anmodning eller svar

                     Ja

                     »Status Message« (statusmeddelelse)

                     En forklarende statusbeskrivelse (om nødvendigt).

                     Nej

                     »Modify Card Status Response« (svar på ændring af kortstatus)

                     Obligatorisk

                     »Status Code« (statuskode)

                     Statuskoden for opdatering af registret (OK, ikke OK, fejl, osv.).

                     Ja

                     »Status Message« (statusmeddelelse)

                     En forklarende statusbeskrivelse (om nødvendigt).

                     Nej

                     »Issued Card Driving License Request« (anmodning vedrørende kort udstedt på grundlag af kørekort)

                     Obligatorisk

                     »Driver Card Number« (førerkortets nummer)

                     Det udstedte førerkorts nummer.

                     Ja

                     »Driving Licence Number« (kørekortets nummer)

                     Nummeret på det udenlandske kørekort, som blev anvendt til at ansøge om førerkortet.

                     Ja

                     »Issued Card Driving Licence Response« (svar vedrørende kort udstedt på grundlag af kørekort)

                     Obligatorisk

                     »Status Code« (statuskode)

                     Statuskoden for bekræftelse af meddelelsen (OK, ikke OK, fejl, osv.).

                     Ja

                     »Status Message« (statusmeddelelse)

                     En forklarende statusbeskrivelse (om nødvendigt).

                     Nej

                     »Family Name« (efternavn)

                     Efternavnet på den fører, som kortet er udstedt til.

                     Ja

                     »First Name« (fornavn)

                     Fornavnet på den fører, som kortet er udstedt til.

                     Nej

                     »Date of Birth« (fødselsdato)

                     Fødselsdatoen for den fører, som kortet er udstedt til.

                     Ja

      BILAG IV

         Translitterations- og NYSIIS-tjenester (New York State Identification and Intelligence System)

      1.   NYSIIS-algoritmen, som er implementeret i den centrale hub, anvendes til at indkode navnene på alle førere i det nationale register.
      2.   Når der søges efter et kort via CIC-funktionen, anvendes NYSIIS-nøglerne som den primære søgemekanisme.
      3.   Derudover kan medlemsstaterne anvende en egen algoritme for at opnå flere resultater.
      4.   Søgeresultaterne viser, hvilken søgemekanisme der blev anvendt til at finde en given optegnelse: enten NYSIIS eller medlemsstatens egen.
      5.   Hvis en medlemsstat vælger at registrere ICDL-meddelelser, skal NYSIIS-nøglerne i disse meddelelser registreres som en del af ICDL-dataene.
      5.1.   Ved søgning i ICDL-data anvender medlemsstaterne NYSIIS-nøglen for ansøgerens navn.

      BILAG V

         Sikkerhedskrav

      1.   HTTPS anvendes til udveksling af meddelelser mellem den centrale hub og de nationale systemer.
      2.   De nationale systemer skal anvende de PKI-certifikater, som er udstedt af Kommissionen med det formål at sikre overførslen af meddelelser mellem det nationale system og den centrale hub.
      3.   De nationale systemer skal som minimum anvende SHA-2 (SHA-256) som hashalgoritme for signatur og en offentlig nøgle med en længde på 2 048 bit.

      BILAG VI

         Serviceleverance

      1.   De nationale systemer skal opfylde følgende minimumskrav til deres serviceleverance:
      1.1.   De skal være tilgængelige 24 timer i døgnet, 7 dage om ugen.
      1.2.   Deres tilgængelighed skal overvåges ved hjælp af en impulsmeddelelse fra den centrale hub.
      1.3.   Deres tilgængelighedsgrad skal være på 98 % i henhold til følgende tabel (tallene er blevet afrundet til den nærmeste praktiske enhed):

                  Tilgængelighed på

                  svarer til, at systemet ikke er tilgængeligt

                  Dagligt

                  Månedligt

                  Årligt

                  98 %

                  0,5 timer

                  15 timer

                  7,5 dage

            Medlemsstaterne opfordres til at overholde den daglige tilgængelighedsgrad. Det anerkendes dog, at visse nødvendige aktiviteter såsom systemvedligeholdelse nødsager, at systemet bliver utilgængeligt i mere end 30 minutter ad gangen. De månedlige og årlige tilgængelighedsgrader er dog stadig obligatoriske.
      1.4.   De skal som minimum besvare 98 % af de anmodninger, som tilsendes dem i løbet af en kalendermåned.
      1.5.   De skal besvare en anmodning inden for 10 sekunder.
      1.6.   Den globale timeout for anmodninger (den øverste tidsgrænse for svar til den anmodende bruger) må ikke overstige 20 sekunder.
      1.7.   De skal som minimum kunne håndtere 6 anmodninger pr. sekund.
      1.8.   De nationale systemer må ikke sende flere end 2 anmodninger til TACHOnet-hubben pr. sekund.
      1.9.   Alle nationale systemer skal være i stand til at håndtere eventuelle tekniske problemer med den centrale hub eller de nationale systemer i andre medlemsstater. Disse omfatter, men er ikke begrænset til:

                  a)

                  tab af forbindelsen til den centrale hub

                  b)

                  manglende svar på en anmodning

                  c)

                  modtagelse af svar efter anmodningens timeout

                  d)

                  modtagelse af uanmodede meddelelser

                  e)

                  modtagelse af ugyldige meddelelser

            2.   Den centrale hub skal:
      2.1.   have en tilgængelighedsgrad på 98 %
      2.2.   underrette de nationale systemer om enhver fejl, enten via svarmeddelelsen eller via en særskilt fejlmeddelelse. De nationale systemer skal til gengæld modtage disse fejlmeddelelser og omfatte et optrapningsforløb, der kan håndtere og rette fejlen.
      3.   Vedligeholdelse
      Medlemsstaterne underretter de andre medlemsstater og Kommissionen via webapplikationen om rutinemæssige vedligeholdelsesaktiviteter, mindst én uge før disse aktiviteter påbegyndes, hvis det er teknisk muligt.

      BILAG VII

         Logning af og statistik over data, som indsamles på den centrale hub

      1.   For at sikre beskyttelsen af personlige oplysninger skal dataene til statistikker være anonyme. Data, som kan identificere et specifikt kort, en specifik fører eller et specifikt kørekort, må ikke være tilgængelige for statistiske formål.
      2.   Logning af oplysninger skal bruges til at holde styr på alle transaktioner af hensyn til overvågning og fejlretning og for at kunne generere statistikker om disse transaktioner.
      3.   Personlige oplysninger lagres i maksimalt seks måneder. Statistiske oplysninger lagres på ubestemt tid.
      4.   De statistiske rapporteringsdata omfatter:

                  a)

                  den anmodende medlemsstat

                  b)

                  den besvarende medlemsstat

                  c)

                  meddelelsens type

                  d)

                  svarets statuskode

                  e)

                  meddelelsernes dato og klokkeslæt

                  f)

                  svartiden.

      BILAG VIII

         Anvendelse af meddelelsessystemet TACHOnet

      1.   Udstedelse af førerkort

      1.1.   Hvis ansøgeren til et førerkort er indehaver af et kørekort, som er udstedt i en anden medlemsstat end den medlemsstat, hvori ansøgningen indgives, foretages en »Check Issued Card«-broadcast-søgning af den medlemsstat, hvori ansøgningen indgives.
      1.2.   Medlemsstater, der udsteder et førerkort til en fører, der er indehaver af et kørekort, som er udstedt i en anden medlemsstat, underretter straks den anden medlemsstat via »Issued Card Driving Licence«-funktionen om, at der er udstedt et førerkort.
      1.3.   Hvis ansøgeren til et førerkort er indehaver af et kørekort, som er udstedt i den medlemsstat, hvori ansøgningen indgives, og for hvilket der førhen er blevet registreret en ICDL-meddelelse i det nationale register, foretager medlemsstaten enten en CIC-singlecast-søgning eller en »Check Card Status«-søgning hos den medlemsstat, som indsendte ICDL-meddelelsen.
      1.4.   Alle ICDL-meddelelser skal registreres i det nationale register hos den modtagende medlemsstat.
      1.5.   Medlemsstaterne skal foretage en CIC-broadcast-søgning for mindst 30 % af de ansøgninger, der indgives af førere med kørekort, som er blevet udstedt i samme medlemsstat.
      1.6.   Medlemsstaterne kan vælge ikke at anvende ICDL-funktionen i henhold til punkt 1.3 og 1.5. I så fald foretager de en CIC-broadcast-søgning for alle modtagne ansøgninger.
      1.7.   Medlemsstaterne underretter Kommissionen senest på datoen for anvendelsen af denne forordning, om de registrerer ICDL-meddelelser i deres nationale registre, eller om de følger proceduren i punkt 1.6.
      1.8.   Medlemsstater, der i løbet af de fem år op til datoen for anvendelsen af denne forordning ikke har registreret ICDL-meddelelser i deres nationale registre, som anført i punkt 1.4, foretager en CIC-broadcast-søgning for samtlige ansøgninger bortset fra kørekort, for hvilke der er registreret en ICDL-meddelelse. I disse tilfælde finder punkt 1.3 anvendelse.
      1.9.   Forpligtelsen i punkt 1.8 finder anvendelse i en periode på fem år fra datoen, hvorpå registrering af ICDL-meddelelser er blevet effektivt gennemført i hver medlemsstats nationale registre.
      2.   Tilbagekaldte, inddragne eller stjålne førerkort

      2.1.   Hvis et førerkort i overensstemmelse med artikel 26, stk. 7, og artikel 29, stk. 2, i forordning (EU) nr. 165/2014 er blevet tilbagekaldt, inddraget eller meldt stjålet i en anden medlemsstat end den udstedende medlemsstat, forpligtes den anden medlemsstat til:

                  a)

                  at kontrollere kortets aktuelle status ved at sende en CCS-anmodning til den udstedende medlemsstat. Hvis kortnummeret er ukendt, foretages en CIC-singlecast-søgning forud for CCS-anmodningen

                  b)

                  at sende en MCS-meddelelse via meddelelsessystemet TACHOnet til den udstedende medlemsstat.

            3.   Udskiftning af førerkort

      3.1.   I tilfælde hvor indehaveren af et førerkort ansøger om udskiftning af førerkortet i en anden medlemsstat end den udstedende medlemsstat, kontrollerer den kompetente myndighed i førstnævnte medlemsstat kortets aktuelle status ved at sende en CCS-anmodning til den udstedende medlemsstat.
      3.2.   Når førerkortets status er kontrolleret og kan udskiftes på gyldig vis, sender den kompetente myndighed i medlemsstaten, hvori ansøgningen er indgivet, en MCS-anmodning via meddelelsessystemet TACHOnet til den udstedende medlemsstat.
      3.3.   Medlemsstater, der fornyer eller udskifter et førerkort for en fører, der er indehaver af et kørekort, som er udstedt i en anden medlemsstat, underretter straks den udstedende medlemsstat via ICDL-funktionen om, at førerkortet er blevet fornyet eller udskiftet.


title: Kommissionens gennemførelsesforordning (EU) 2017/368 af 2. marts 2017 om faste importværdier med henblik på fastsættelse af indgangsprisen for visse frugter og grøntsager

text:
               3.3.2017

               DA

               Den Europæiske Unions Tidende

               L 56/208

         KOMMISSIONENS GENNEMFØRELSESFORORDNING (EU) 2017/368
   af 2. marts 2017
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. marts 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EG

                  235,2

                  IL

                  149,3

                  MA

                  90,0

                  TR

                  92,9

                  ZZ

                  141,9

                  0707 00 05

                  MA

                  79,2

                  TR

                  177,0

                  ZZ

                  128,1

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  51,8

                  TR

                  151,2

                  ZZ

                  101,5

                  0805 10 22 , 0805 10 24 , 0805 10 28

                  EG

                  45,0

                  IL

                  72,5

                  MA

                  48,3

                  TN

                  49,2

                  TR

                  73,7

                  ZZ

                  57,7

                  0805 50 10

                  EG

                  74,7

                  TR

                  77,0

                  ZZ

                  75,9

                  0808 10 80

                  CN

                  116,5

                  US

                  128,5

                  ZZ

                  122,5

                  0808 30 90

                  CL

                  225,3

                  CN

                  88,7

                  ZA

                  115,2

                  ZZ

                  143,1

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 1220/2011 af 25. november 2011 om ændring af forordning (EF) nr. 867/2008 om gennemførelsesbestemmelser til Rådets forordning (EF) nr. 1234/2007, for så vidt angår erhvervsorganisationer i olivensektoren og deres arbejdsprogrammer og finansiering

text:
               26.11.2011

               DA

               Den Europæiske Unions Tidende

               L 313/6

         KOMMISSIONENS GENNEMFØRELSESFORORDNING (EU) Nr. 1220/2011
   af 25. november 2011
   om ændring af forordning (EF) nr. 867/2008 om gennemførelsesbestemmelser til Rådets forordning (EF) nr. 1234/2007, for så vidt angår erhvervsorganisationer i olivensektoren og deres arbejdsprogrammer og finansiering
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 103, stk. 2, tredje afsnit, sammenholdt med artikel 4, og
   ud fra følgende betragtninger:

               (1)

               På baggrund af de indhentede erfaringer fra gennemførelsen af arbejdsprogrammerne for erhvervsorganisationerne i olivensektoren, bør der foretages visse ændringer af Kommissionens forordning (EF) nr. 867/2008 (2).

               (2)

               For at sikre en bedre anvendelse af artikel 103 i forordning (EF) nr. 1234/2007 og for at sikre en bedre beskyttelse af EU's finansielle interesser, når producentsammenslutninger nyder godt af foranstaltninger til udvikling af landdistrikterne under Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (3), bør det fastsættes, at godkendelsen af erhvervsorganisationerne i olivensektoren straks afvises, suspenderes eller trækkes tilbage, hvis der er iværksat sanktioner over for disse under nævnte forordninger.

               (3)

               Hvad angår opfølgning og administrativ forvaltning af markedet, er det hensigtsmæssigt at koncentrere sig om de emner, der har at gøre med de foranstaltninger, der er fastsat i erhvervsorganisationernes arbejdsprogrammer, medens det for at forbedre kvaliteten af produktionen af olivenolie og spiseoliven af hensyn til effektiviteten er hensigtsmæssigt at fastsætte nye typer teknisk bistand.

               (4)

               For at sikre en bedre sammenhæng i de foranstaltninger, der er berettiget til EU-støtte, bør finansieringen af bekæmpelsen af olivenfluen begrænses til kun at gælde de foranstaltninger, der er fastsat i artikel 5, stk. 1, litra b), nr. iii), i forordning (EF) nr. 867/2008.

               (5)

               Under hensyn til de indhentede erfaringer bør minimumsprocentsatsen for EU-finansiering på området for miljøforbedrende foranstaltninger i forbindelse med olivendyrkning forhøjes i betragtning af den store udvikling på dette område. Ligeledes bør der for at optimere udnyttelsen af midlerne til arbejdsprogrammerne foretages en nedsættelse af procentsatsen for generalomkostningerne ved deres gennemførelse.

               (6)

               De administrative procedurer bør forenkles, når en programændring går ud på at erstatte én aktion med en anden, og budgettet for hver af disse aktioner er på under 10 000 EUR, for så vidt som den oprindelige målsætning er uændret.

               (7)

               For at lette programgennemførelsen bør betingelserne for sikkerhedsstillelsens frigivelse lempes for forskuddene, såfremt de støtteberettigede udgifter rent faktisk er afholdt og kontrolleret.

               (8)

               Der bør fastsættes en ny frist for de pågældende medlemsstaters meddelelse af de nationale foranstaltninger, der er truffet med henblik på gennemførelsen af denne forordning.

               (9)

               Forordning (EF) nr. 867/2008 bør ændres i overensstemmelse hermed.

               (10)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EF) nr. 867/2008 foretages følgende ændringer:

               1)

               I artikel 3, stk. 5, indsættes følgende litra c):

                           »c)

                           som følge af en overtrædelse af den i artikel 103 i forordning (EF) nr. 1234/2007 fastsatte finansieringsordning for aktivitetsprogrammer for erhvervsorganisationer i olivensektoren eller som følge af en overtrædelse i forbindelse med anvendelsen af en foranstaltning til udvikling af landdistrikter, jf. Rådets forordning (EF) nr. 1698/2005 (4).

               2)

               I artikel 5, stk. 1, foretages følgende ændringer:

                           a)

                           litra a), nr. ii), affattes således:

                                       »ii)

                                       udarbejdelse af undersøgelser af spørgsmål, der har med andre foranstaltninger i arbejdsprogrammet for den pågældende erhvervsorganisation i olivensektoren at gøre.«

                           b)

                           I litra c) foretages følgende ændringer:

                                       i)

                                       Nr. i) affattes således:

                                                   »i)

                                                   forbedring af betingelserne for dyrkning, høst, levering og lagring af oliven inden forarbejdning i overensstemmelse med de tekniske specifikationer, som de ansvarlige nationale myndigheder har fastsat«.

                                       ii)

                                       Nr. iii) affattes således:

                                                   »iii)

                                                   forbedring af lagerforholdene og udnyttelsen af rester fra olivenolie- og spiseolivenproduktionen og forbedring af betingelserne for aftapning af olivenolien«.

                                       iii)

                                       Nr. iv) affattes således:

                                                   »iv)

                                                   teknisk bistand til produktionen, olivenforarbejdningsindustrien, de virksomheder, der producerer spiseoliven, oliemøllerne og emballeringen på produktkvalitetsområdet«.

                                       iv)

                                       Nr. vi) affattes således:

                                                   »vi)

                                                   uddannelse af smagere til organoleptisk kontrol af jomfruolier og spiseoliven.«

               3)

               Artikel 6, stk. 1, affattes således:
               »I den enkelte medlemsstat afsættes mindst 30 % af det EU-finansieringsbeløb, der står til rådighed i henhold til artikel 103 i forordning (EF) nr. 1234/2007, til hvert af de aktivitetsområder, der er omhandlet i artikel 5, stk. 1, første afsnit, litra b), i nærværende forordning, og der afsættes mindst 12 % af EU-finansieringen til det område, der er omhandlet i artikel 5, stk. 1, første afsnit, litra d).«

               4)

               I artikel 7, stk. 1, indsættes følgende litra g):

                           »g)

                           foranstaltninger og aktiviteter, der har med bekæmpelsen af olivenfluen at gøre, undtagen foranstaltninger, der er fastsat i artikel 5. stk. 1, litra b), nr. iii).«

               5)

               Artikel 8, stk. 2, andet afsnit, litra d), affattes således:

                           »d)

                           en udgiftsplan opdelt på foranstaltninger og aktivitetsområder som omhandlet i artikel 5, stk. 1, og opdelt på rater for perioder af 12 måneders længde regnet fra datoen for arbejdsprogrammets godkendelse med sondring mellem generalomkostninger, der ikke må overstige 5 % af det samlede beløb, og de øvrige vigtigste omkostningstyper«.

               6)

               I artikel 10 indsættes som stk. 6:
               »6.   Uanset stk. 2 og 4 skal erhvervsorganisationen i forbindelse med en ændring af et arbejdsprogram, der erstatter én foranstaltning med en anden inden for samme område, når budgettet for hver af disse foranstaltninger er på under 10 000 EUR underrette den ansvarlige myndighed herom senest to måneder før starten på gennemførelsen af den nye foranstaltning. Hvis den ansvarlige myndighed ikke gør indsigelse senest en måned efter underretningen, betragtes ændringen som godkendt. Meddelelsen ledsages af dokumentation, der redegør for ændringerne og deres art og betydning, og som viser, at den pågældende ændring ikke ændrer det pågældende programs oprindelige målsætning.«

               7)

               Artikel 11, stk. 5, affattes således:
               »5.   Inden en dato, som medlemsstaten skal fastlægge, dog senest ved udgangen af hvert af arbejdsprogrammets gennemførelsesår, kan de pågældende erhvervsorganisationer ansøge om, at sikkerhedsstillelsen i stk. 4 frigives for alle de udgifter under første rate, der rent faktisk er afholdt og kontrolleret af medlemsstaten. Denne bestemmer, hvilke bilag der skal vedlægges ansøgningen, og kontrollerer dem og frigiver den sikkerhedsstillelse, der svarer til udgifterne, senest i løbet af den anden måned efter den måned, hvor ansøgningen er indsendt.«

               8)

               I artikel 18, stk. 1, affattes indledningen således:
               »1.   Senest den 31. januar efter hver treårsperiode, der begynder den 1. april, jf. artikel 8, meddeler de olivenolieproducerende medlemsstater Kommissionen de nationale foranstaltninger til gennemførelse af denne forordning, navnlig hvad angår:«.

         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat
      Udfærdiget i Bruxelles, den 25. november 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 237 af 4.9.2008, s. 5.

      (3)  EUT L 277 af 21.10.2005, s. 1.

      (4)  EUT L 277 af 21.10.2005, s. 1.«


title: Kommissionens gennemførelsesforordning (EU) nr. 123/2012 af 13. februar 2012 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet monepantel  EØS-relevant tekst

text:
               14.2.2012

               DA

               Den Europæiske Unions Tidende

               L 40/4

         KOMMISSIONENS GENNEMFØRELSESFORORDNING (EU) Nr. 123/2012
   af 13. februar 2012
   om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet monepantel
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:

               (1)

               Der bør i overensstemmelse med forordning (EF) nr. 470/2009 fastsættes en maksimalgrænseværdi (»MRL«) for restkoncentrationer af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

               (2)

               Bilaget til Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (2) indeholder en liste over farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer.

               (3)

               Monepantel er for øjeblikket medtaget i tabel 1 i bilaget til forordning (EU) nr. 37/2010 som et stof, der for får og geder tillades anvendt til muskel, fedt, lever og nyre, med undtagelse af dyr, hvis mælk anvendes til konsum. De midlertidige maksimalgrænseværdier for restkoncentrationer af dette stof, som er fastsat for geder, udløb den 1. januar 2012.

               (4)

               Yderligere data er blevet forelagt og vurderet, og på grundlag heraf anbefaler Udvalget for Veterinærlægemidler, at de midlertidige maksimalgrænseværdier for restkoncentrationer af monepantel, der er fastsat for geder, gøres definitive.

               (5)

               Bestemmelserne om monepantel i tabel 1 i bilaget til forordning (EU) nr. 37/2010 bør derfor ændres i overensstemmelse hermed.

               (6)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. februar 2012.

            På Kommissionens vegne

         José Manuel BARROSO

            Formand

      (1)  EUT L 152 af 16.6.2009, s. 11.

      (2)  EUT L 15 af 20.1.2010, s. 1.

      BILAG
      Rækken vedrørende monepantel i tabel 1 i bilaget til forordning (EU) nr. 37/2010 affattes således:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser
                     (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Monepantel

                     Monepantel-sulfon

                     Får Geder

                     700 μg/kg

                     Muskel

                     Må ikke anvendes til dyr, hvis mælk anvendes til konsum

                     Antiparasitære lægemidler/midler mod endoparasitter«

                     7 000 μg/kg

                     Fedt

                     5 000 μg/kg

                     Lever

                     2 000 μg/kg

                     Nyre


title: Kommissionens gennemførelsesforordning (EU) 2015/167 af 3. februar 2015 om 225. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               4.2.2015

               DA

               Den Europæiske Unions Tidende

               L 28/40

         KOMMISSIONENS GENNEMFØRELSESFORORDNING (EU) 2015/167
   af 3. februar 2015
   om 225. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), artikel 7a, stk. 1, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 23. januar 2015 besluttede Sanktionskomitéen under FN's Sikkerhedsråd at føje fire enheder til den liste, som sanktionskomitéen om Al-Qaida fører over de personer, grupper og enheder, over for hvem indefrysningen af pengemidler og økonomiske ressourcer skal gælde.

               (3)

               Bilag I til forordning (EF) nr. 881/2002 bør derfor ajourføres.

               (4)

               For at sikre, at foranstaltningerne i denne forordning er effektive, bør den træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. februar 2015.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 foretages følgende ændringer:
      Følgende punkter indsættes under overskriften »Fysiske personer«:

                  a)

                     »Ashraf Muhammad Yusuf 'Uthman 'Abd Al-Salam (alias a) Ashraf Muhammad Yusif 'Uthman 'Abd-al-Salam, b) Ashraf Muhammad Yusuf 'Abd-al-Salam, c) Ashraf Muhammad Yusif 'Abd al-Salam, d) Khattab, e) Ibn al-Khattab). Fødselsdato: 1984. Fødested: Irak. Nationalitet: jordansk. Pasnr.: a) K048787 (jordansk pas), b) 486298 (jordansk pas). Nationalt identifikationsnr.: 28440000526 (qatarsk nationalt ID). Adresse: Den Syriske Arabiske Republik (befandt sig der pr. december 2014). Den i artikel 2a, stk. 4, litra b), omhandlede dato: 23.1.2015.«

                  b)

                     »Ibrahim 'Isa Hajji Muhammad Al-Bakr (alias a) Ibrahim 'Issa Haji Muhammad al-Bakar, b) Ibrahim 'Isa Haji al-Bakr, c) Ibrahim Issa Hijji Mohd Albaker, d) Ibrahim Issa Hijji Muhammad al-Baker, e) Ibrahim 'Issa al-Bakar, f) Ibrahim al-Bakr, g) Abu-Khalil). Fødselsdato: 12.7.1977. Fødested: Qatar. Nationalitet: qatarsk. Pasnr.: 01016646 (qatarsk pas). Den i artikel 2a, stk. 4, litra b), omhandlede dato: 23.1.2015.«

                  c)

                     »Tarkhan Tayumurazovich Batirashvili (alias a) Tarkhan Tayumurazovich Batyrashvili, b) Tarkhan Batirashvili, c) Omar Shishani, d) Umar Shishani, e) Abu Umar al-Shishani, f) Omar al-Shishani, g) Chechen Omar, h) Omar the Chechen, i) Omer the Chechen, j) Umar the Chechen, k) Abu Umar, l) Abu Hudhayfah). Fødselsdato: a) 11.1.1986, b) 1982. Fødested: Akhmeta, landsbyen Birkiani, Georgien. Nationalitet: georgisk. Pasnr.: 09AL14455 (georgisk pas, udløber den 26.6.2019). Nationalt identifikationsnr.: 08001007864 (georgisk nationalt ID). Adresse: Den Syriske Arabiske Republik (befandt sig der pr. december 2014). Den i artikel 2a, stk. 4, litra b), omhandlede dato: 23.1.2015.«

                  d)

                     »'Abd Al-Malik Muhammad Yusuf 'Uthman 'Abd Al-Salam (alias a) 'Abd al-Malik Muhammad Yusif 'Abd-al-Salam, b) 'Umar al-Qatari, c) 'Umar al-Tayyar). Fødselsdato: 13.7.1989. Nationalitet: jordansk. Pasnr.: K475336 (jordansk pas, udstedt den 31.8.2009, udløber den 30.8.2014). Nationalt identifikationsnr.: 28940000602 (qatarsk nationalt ID). Den i artikel 2a, stk. 4, litra b), omhandlede dato: 23.1.2015.«


title: Kommissionens gennemførelsesforordning (EU) nr. 1164/2014 af 31. oktober 2014 om ændring af Kommissionens gennemførelsesforordning (EU) nr. 411/2014 om åbning og forvaltning af et EU-toldkontingent for import af fersk og frosset oksekød med oprindelse i Ukraine

text:
               31.10.2014

               DA

               Den Europæiske Unions Tidende

               L 314/1

         KOMMISSIONENS GENNEMFØRELSESFORORDNING (EU) Nr. 1164/2014
   af 31. oktober 2014
   om ændring af Kommissionens gennemførelsesforordning (EU) nr. 411/2014 om åbning og forvaltning af et EU-toldkontingent for import af fersk og frosset oksekød med oprindelse i Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), c) og d), og
   ud fra følgende betragtninger:

               (1)

               Ved Europa-Parlamentets og Rådets forordning (EU) nr. 374/2014 (2) fastsættes præferenceordninger for 2014 for told ved import af visse varer med oprindelse i Ukraine. I henhold til artikel 3 i nævnte forordning kan de landbrugsprodukter, der er opført i bilag III til nævnte forordning, importeres i Unionen inden for rammerne af de toldkontingenter, som angives i nævnte bilag.

               (2)

               Ved Kommissionens gennemførelsesforordning (EU) nr. 411/2014 (3) åbnes og forvaltes et EU-toldkontingent for oksekød med oprindelse i Ukraine indtil den 31. oktober 2014.

               (3)

               Forordning (EU) nr. 374/2014 er blevet ændret ved Europa-Parlamentet og Rådets forordning (EU) nr. 1150/2014 (4). Ændringen omfatter primært en forlængelse af anvendelsen af forordning (EU) nr. 374/2014 indtil den 31. december 2015 og en fastsættelse af kontingentmængden for 2015. Gennemførelsesforordning (EU) nr. 411/2014 bør derfor ændres i overensstemmelse hermed.

               (4)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 411/2014
   I gennemførelsesforordning (EU) nr. 411/2014 foretages følgende ændringer:

               1)

               Artikel 2 affattes således:
               »Artikel 2
               Importtoldkontingentperiode
               1.   Det importtoldkontingent, der er omhandlet i artikel 1, stk. 1, er åbent fra den 25. april til den 31. december 2014 og fra den 1. januar til den 31. december 2015.
               2.   Den årlige mængde for importtoldkontingentet for 2015 for det løbenummer, der er anført i bilag I, opdeles i fire delperioder:

                           a)

                           25 % i perioden fra 1. januar til 31. marts

                           b)

                           25 % i perioden 1. april til 30. juni

                           c)

                           25 % i perioden fra 1. juli til 30. september

                           d)

                           25 % i perioden fra 1. oktober til 31. december.«

               2)

               I artikel 3 foretages følgende ændringer:

                           a)

                           Overskriften affattes således:
                           »Ansøgning om importrettigheder for kontingentperioden 2014«.

                           b)

                           I stk. 8 ændres datoen »31. oktober 2014« til »31. december 2014«.

               3)

               Som artikel 3a indsættes:
               »Artikel 3a
               Ansøgning om importrettigheder for kontingentperioden 2015
               1.   Ansøgninger om importrettigheder indgives i løbet af de første syv dage i måneden forud for hver delperiode omhandlet i artikel 2, stk. 2.
               2.   Der stilles en sikkerhed på 6 EUR/100 kg nettovægt i forbindelse med indgivelsen af en ansøgning om importrettigheder.
               3.   Personer, der ansøger om importrettigheder, skal ved indgivelsen af den første ansøgning i et givet kontingentår forelægge dokumentation for, at de i 12-måneders perioden umiddelbart forud for deres første ansøgning i henhold til de relevante toldbestemmelser har importeret, eller at der på deres vegne er blevet importeret, en mængde oksekødsprodukter henhørende under KN-kode 0201 eller 0202 (herefter »referencemængde«). Et selskab, der er oprettet ved fusion af selskaber, som hver især har importeret referencemængder, kan benytte disse referencemængder som grundlag for sin ansøgning.
               4.   Den samlede mængde, for hvilken der er indgivet ansøgning om importrettigheder i importtoldkontingentperioden, må ikke overstige 25 % af ansøgerens referencemængde. Ansøgninger, der ikke opfylder denne betingelse, afvises af de kompetente myndigheder.
               5.   Senest den fjortende dag i den måned, hvori ansøgningerne indgives, meddeler medlemsstaterne Kommissionen de samlede mængder, der er ansøgt om, udtrykt i kilogram produktvægt, eller om der ingen ansøgninger foreligger.
               6.   Importrettighederne tildeles fra den 23. dag i den måned, hvori ansøgningerne indgives, og senest den sidste dag i denne måned.
               7.   Hvis anvendelse af den tildelingskoefficient, der er omhandlet i artikel 7, stk. 2, i forordning (EF) nr. 1301/2006, medfører, at der tildeles færre importrettigheder, end der er ansøgt om, frigives den sikkerhed, der er stillet i henhold til stk. 2 straks proportionelt.
               8.   Importrettighederne er gyldige fra den første dag i den delperiode, som ansøgningen er indgivet i, og indtil den 31. december 2015. Importrettigheder kan ikke overdrages.«

               4)

               I artikel 4 foretages følgende ændringer:

                           a)

                           Overskriften affattes således:
                           »Udstedelse af importlicenser for kontingentperioden 2014«.

                           b)

                           I stk. 8 ændres datoen »31. oktober 2014« til »31. december 2014«.

               5)

               Som artikel 4a indsættes:
               »Artikel 4a
               Udstedelse af importlicenser for kontingentperioden 2015
               1.   De mængder, der er tildelt under det importtoldkontingent, der er omhandlet i artikel 1, stk. 1, kan kun overgå til fri omsætning, hvis der forelægges en importlicens.
               2.   Importlicensansøgningerne skal omfatte den samlede mængde svarende til de tildelte importrettigheder. Forpligtelsen i artikel 23, stk. 1, i Kommissionens delegerede forordning (EU) nr. 907/2014 (5) skal overholdes.
               3.   Der kan udelukkende indgives licensansøgninger i den medlemsstat, hvor ansøgeren har ansøgt om og opnået importrettigheder under de importtoldkontingenter, der er omhandlet i artikel 1, stk. 1.
               4.   Ved hver udstedelse af importlicens nedsættes de opnåede importrettigheder med en tilsvarende mængde, og en tilsvarende andel af den sikkerhed, som er stillet i henhold til artikel 3a, stk. 2, frigives straks.
               5.   Importlicenserne udstedes efter ansøgning fra den importør, der har fået tildelt importrettigheder, og i dennes navn.
               6.   I licensansøgningen må kun anføres ét løbenummer. Ansøgningen kan omfatte flere produkter henhørende under forskellige KN-koder. I så fald skal alle KN-koder anføres i rubrik 15 og varebeskrivelserne i rubrik 16 i licensansøgningen og licensen.
               7.   Licensansøgningen og importlicensen skal indeholde følgende oplysninger:

                           a)

                           i rubrik 8 navnet »Ukraine« som oprindelsesland, og der sættes kryds i »ja«-rubrikken

                           b)

                           i rubrik 20 én af angivelserne i bilag II.

                     8.   Ved hver licens angives mængden for hver KN-kode.
               9.   Uanset artikel 5, stk. 3, litra b), i forordning (EF) nr. 382/2008 er importlicenserne gyldige i 30 dage fra den faktiske udstedelse af licensen, jf. artikel 22, stk. 2, i forordning (EF) nr. 376/2008. Importlicensernes gyldighedsperiode udløber dog senest den 31. december 2015.

                  (5)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).«"

               6)

               Artikel 5 affattes således:
               »Artikel 5
               Meddelelser til Kommissionen for kontingentperioden 2014
               1.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne Kommissionen:

                           a)

                           senest den 10. januar 2015 de mængder af produkter, for hvilke der er blevet udstedt importlicenser i kontingentperioden, eller om der ingen ansøgninger foreligger

                           b)

                           senest den 30. april 2015 de mængder produkter, der omfattes af uudnyttede eller delvis udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for, eller om der ingen uudnyttede mængder er.

                     2.   Senest den 30. april 2015 meddeler medlemsstaterne Kommissionen de produktmængder, som reelt er overgået til fri omsætning i importtoldkontingentperioden 2014.
               3.   I de meddelelser, der er omhandlet i stk. 1 og 2, angives mængden i kilogram.«

               7)

               Som artikel 5a indsættes:
               »Artikel 5a
               Meddelelser til Kommissionen for kontingentperioden 2015
               1.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne senest den tiende dag i måneden efter den sidste dag i hver delperiode Kommissionen de mængder, for hvilke der er blevet udstedt importlicenser i delperioden, eller om der ingen ansøgninger foreligger.
               2.   Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne Kommissionen de mængder, der omfattes af uudnyttede eller delvis udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for, eller om der ingen uudnyttede mængder er:

                           a)

                           sammen med de meddelelser, der er omhandlet i denne forordnings artikel 3a, stk. 5, om de ansøgninger, der blev indgivet for den sidste delperiode af importkontingentperioden 2015

                           b)

                           senest den 30. april 2016 for de mængder, der endnu ikke var givet meddelelse om på tidspunktet for den første meddelelse, jf. litra a).

                     3.   Senest den 30. april 2016 meddeler medlemsstaterne Kommissionen de produktmængder, som reelt er overgået til fri omsætning i importtoldkontingentperioden.
               4.   I de meddelelser, der er omhandlet i stk. 1, 2 og 3, angives mængden i kilogram produktvægt.«

               8)

               Bilag I erstattes af teksten i bilaget til denne forordning.

         Artikel 2
   Ikrafttræden og anvendelse
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 2. november 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. oktober 2014.

            På Kommissionens vegne

         José Manuel BARROSO

            Formand

      (1)  EUT L 347 af 20.12.2013, s. 671.

      (2)  Europa-Parlamentets og Rådets forordning (EU) nr. 374/2014 af 16. april 2014 om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).

      (3)  Kommissionens gennemførelsesforordning (EU) nr. 411/2014 af 23. april 2014 om åbning og forvaltning af et EU-toldkontingent for import af fersk og frosset oksekød med oprindelse i Ukraine (EUT L 121 af 24.4.2014, s. 27).

      (4)  Europa-Parlamentets og Rådets forordning (EU) nr. 1150/2014 af 29. oktober 2014 om ændring af forordning (EU) nr. 374/2014 om nedsættelse eller afskaffelse af told på varer med oprindelse i Ukraine (EUT L 313 af 31.10.2014, s. 1).

      BILAG

            »BILAG I
            Uanset reglerne for fortolkning af den kombinerede nomenklatur skal varebeskrivelsen kun betragtes som vejledende, idet KN-koderne anvendes i forbindelse med præferenceordningen i dette bilag.

                        Løbenummer

                        KN-kode

                        Varebeskrivelse

                        Importperiode

                        Mængde i ton (nettovægt)

                        Gældende told
                        (EUR/ton)

                        09.4270

                        0201 10 00
                        0201 20 20
                        0201 20 30
                        0201 20 50
                        0201 20 90
                        0201 30 00
                        0202 10 00
                        0202 20 10
                        0202 20 30
                        0202 20 50
                        0202 20 90
                        0202 30 10
                        0202 30 50
                        0202 30 90

                        Kød af hornkvæg, fersk, kølet eller frosset

                        År 2014
                        År 2015

                        12 000
                        12 000

                        0«


title: Kommissionens gennemførelsesforordning (EU) nr. 830/2013 af 29. august 2013 om faste importværdier med henblik på fastsættelse af indgangsprisen for visse frugter og grøntsager

text:
               30.8.2013

               DA

               Den Europæiske Unions Tidende

               L 232/33

         KOMMISSIONENS GENNEMFØRELSESFORORDNING (EU) Nr. 830/2013
   af 29. august 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. august 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  133,0

                  ZZ

                  133,0

                  0805 50 10

                  AR

                  117,7

                  CL

                  120,7

                  TR

                  70,0

                  UY

                  121,3

                  ZA

                  113,2

                  ZZ

                  108,6

                  0806 10 10

                  EG

                  174,1

                  TR

                  142,0

                  ZZ

                  158,1

                  0808 10 80

                  AR

                  101,6

                  BR

                  108,7

                  CL

                  131,8

                  CN

                  113,3

                  NZ

                  131,0

                  US

                  130,9

                  ZA

                  119,5

                  ZZ

                  119,5

                  0808 30 90

                  AR

                  195,1

                  CN

                  88,3

                  TR

                  145,6

                  ZA

                  92,9

                  ZZ

                  130,5

                  0809 30

                  BA

                  45,1

                  TR

                  141,3

                  ZZ

                  93,2

                  0809 40 05

                  BA

                  50,3

                  MK

                  51,8

                  XS

                  56,0

                  ZZ

                  52,7

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2015/906 af 10. juni 2015 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Ciliegia di Vignola (BGB))

text:
               13.6.2015

               DA

               Den Europæiske Unions Tidende

               L 148/9

         KOMMISSIONENS GENNEMFØRELSESFORORDNING (EU) 2015/906
   af 10. juni 2015
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Ciliegia di Vignola (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Ciliegia di Vignola« der er registreret ved Kommissionens gennemførelsesforordning (EU) nr. 1032/2012 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Ciliegia di Vignola« (BGB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juni 2015.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens gennemførelsesforordning (EU) nr. 1032/2012 af 26. oktober 2012 om registrering af visse betegnelser i registret over beskyttede oprindelsesbetegnelser og beskyttede geografiske betegnelser (Ciliegia di Vignola (BGB)) (EUT L 308 af 8.11.2012, s. 5).

      (3)  EUT C 33 af 31.1.2015, s. 6.


title: Kommissionens gennemførelsesforordning (EU) nr. 302/2014 af 25. marts 2014 om godkendelse af et præparat af endo-1,3(4)-beta-glucanase produceret af Trichoderma reesei (CBS 126896) som fodertilsætningsstof til slagtekyllinger og fravænnede smågrise (indehaver af godkendelsen er ROAL Oy)  EØS-relevant tekst

text:
               26.3.2014

               DA

               Den Europæiske Unions Tidende

               L 90/4

      KOMMISSIONENS GENNEMFØRELSESFORORDNING (EU) Nr. 302/2014
   af 25. marts 2014
   om godkendelse af et præparat af endo-1,3(4)-beta-glucanase produceret af Trichoderma reesei (CBS 126896) som fodertilsætningsstof til slagtekyllinger og fravænnede smågrise (indehaver af godkendelsen er ROAL Oy)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.

               (2)

               Der er i henhold til artikel 7 i forordning (EF) nr. 1831/2003 indgivet en ansøgning om godkendelse af et præparat af endo-1,3(4)-beta-glucanase produceret af Trichoderma reesei (CBS 126896). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »zootekniske tilsætningsstoffer« af et præparat af endo-1,3(4)-beta-glucanase produceret af Trichoderma reesei (CBS 126896) som fodertilsætningsstof til slagtekyllinger og fravænnede smågrise.

               (4)

               Den Europæiske Fødevaresikkerhedsautoritet (»autoriteten«) konkluderede i sin udtalelse af 9. oktober 2013 (2), at præparatet af endo-1,3(4)-beta-glucanase produceret af Trichoderma reesei (CBS 126896) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede også, at tilsætningsstoffet forbedrer dyrenes ydelse betydeligt. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af præparatet af endo-1,3(4)-beta-glucanase produceret af Trichoderma reesei (CBS 126896) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af præparatet godkendes som anført i bilaget til nærværende forordning.

               (6)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. marts 2014.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFSA Journal 2013; 11(10):3432.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Antal enheder aktivstof/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: fordøjelsesfremmende stoffer

                  4a20

                  ROAL Oy

                  Endo-1,3(4)-beta-glucanase
                  EC 3.2.1.6

                                 Tilsætningsstoffets sammensætning

                              Præparat af endo-1,3(4)-beta-glucanase produceret af Trichoderma reesei (CBS 126896) med en aktivitet på mindst:

                                          —

                                          fast form: endo-1,3(4)-beta-glucanase 200 000 BU (1)/g

                                          —

                                          flydende form: endo-1,3(4)-beta-glucanase 400 000 BU/ml.

                                 Aktivstoffets karakteristika

                              endo-1,3(4)-beta-glucanase produceret af Trichoderma reesei (CBS 126896)

                                 Analysemetode
                                  (2)

                              Kvantificering af endo-1,3(4)-beta-glucanases aktivitet: spektrofotometrisk metode baseret på kvantificering af frigivet sukker fremkaldt ved endo-1,3(4)-beta-glucanases aktion på byg-beta-glucan ved pH 4,8 og 50 °C.

                  Slagtekyllinger

                  —

                  20 000 BU

                  —

                              1.

                              I brugsvejledningen for tilsætningsstoffet og forblandingen angives oplagringsbetingelserne og pelleteringsstabilitet.

                              2.

                              Til (fravænnede) smågrise på op til ca. 35 kg.

                              3.

                              Sikkerhedsforanstaltninger: Der skal bæres åndedrætsværn, sikkerhedsbriller og handsker under håndteringen.

                  15 april 2024

                  Smågrise (fravænnede)

                  10 000 BU

         (1)  1 BU er den mængde enzym, der frigiver 1 nanomol reducerende sukker (udtrykt som glucoseækvivalenter) fra byg-beta-glucansubstrat pr. sekund ved pH 4,8 og 50 °C.

         (2)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx